Diari Oficial de la Generalitat Valenciana


Sumari del DOGV 9794, del 22-02-2024 (2024/1399)

Anunci de la informació pública de l'expedient de sol·licitud de l'autorització ambiental integrada amb estudi d'impacte ambiental per a una fàbrica d'abonaments orgànics i tractament i recuperació de residus de construcció i demolició (RCD), situada al terme municipal d'Alacant, promoguda per la mercantil Abornasa, SL. Expedient 080/15 IPPC.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9794

Data del DOGV
:   22-02-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/1399


Data del document
:   08-01-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Anunci

Descriptors 

:   * Conselleria de Medi Ambient, Aigua, Infraestructures i Territori
    * pla d'urbanisme

Anunci de la informació pública de l'expedient de sol·licitud de l'autorització ambiental integrada amb estudi d'impacte ambiental per a una fàbrica d'abonaments orgànics i tractament i recuperació de residus de construcció i demolició (RCD), situada al terme municipal d'Alacant, promoguda per la mercantil Abornasa, SL. Expedient 080/15 IPPC. [2024/1399]  
  
De conformitat amb el que estableixen l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, i l'article 36 de la Llei 21/2013, de 9 de desembre, d'avaluació ambiental, se sotmet a informació pública l'expedient número 80/15 IPPC, relatiu a Abornasa, SL, amb NIF G50139316, i domicili social a l'efecte de notificació a la partida Cachap, 61, del terme municipal de Crevillent (Alacant), que té com a objecte la sol·licitud de l'autorització ambiental integrada d'una fàbrica d'abonaments orgànics i tractament i recuperació de residus de construcció i demolició (RCD).  
  
Peticionari: Abonarsa, SL.  
Emplaçament: polígon 21, parcel·les 148, 149 i 197, Alacant.  
  
Projecte: sol·licitud d'autorització ambiental integrada d'una fàbrica d'abonaments orgànics i tractament i recuperació de residus de construcció i demolició (RCD) al terme municipal d'Alacant, promoguda per Abonarsa, SA, amb estudi d'impacte ambiental.  
  
I perquè en prenguen coneixement, les corporacions i particulars interessats podran presentar les al·legacions que consideren oportunes, en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana.  
  
Durant aquest termini, els interessats podran examinar la documentació relativa a l'esmentat expedient en el portal web «Expedients en tràmit d'informació pública» (art. 30 de la Llei 6/2014), situat dins de l'apartat de «Control integrat de la contaminació de l'Àrea de Qualitat Ambiental de la Generalitat Valenciana», i l'enllaç de la qual és el següent:  
http://www.agroambient.gva.es/es/web/calidad-ambiental/expedients-en-tramit-d-informacio-publica-artic.30-de-la-llei-6/2014  
Finalitzat el període d'informació pública, quan siga procedent, s'anunciarà en el Diari Oficial de la Generalitat Valenciana el moment en el qual es podrà consultar en el web de la Conselleria d'Agricultura, Desenvolupament Rural, Emergència Climàtica i Transició Ecològica, l'informe relatiu a les al·legacions presentades.  
  
València, 8 de gener de 2024. El director general de Qualitat i Educació Ambiental: Jorge Blanco Coll.